22.7.2022 г.
BG
Официален вестник на Европейския съюз
C 281/13
Химичният състав на ядивните тъкани на месото „Katsikaki Limnou“ се различава от този на яретата от други части на Гърция, които имат средна стойност на мазнините от 1,2 % в сравнение с 6,9 % за „Katsikaki Limnou“. 3.3.
Фуражи (само за продукти от животински произход) и суровини (само за преработени продукти) Яретата се раждат между края на ноември и края на февруари.
Те сучат в продължение на 45 до 60 дни.
В края на този период яретата привикват към консумацията на груб фураж, като се използват фуражи за адаптиране, състоящи се от груби храни като сено от зърнени и бобови култури, произведени в района.
След отбиването обикновено има период от 1 до 2 месеца през пролетта, когато яретата пасат заедно с възрастните кози.
Козите, отглеждани в Лимнос и Агиос Евстратиос, са от местни популации, произхождащи от естественото кръстосване на породата Capra prisca, която е местна за Гърция.
Козите са малки и приспособени към микроклимата и околната среда на островите Лимнос и Агиос Евстратиос.
Хранителният режим на възрастните кози до голяма степен се състои от свободна паша на пасищата в конкретния географски район.
Режимът включва и допълнителни смеси, които обикновено съдържат продукти, получени от зърнени и бобови растения, слама от зърнени растения (предимно твърда пшеница), детелина и маслодайни продукти, произвеждани предимно в определения географски район, както и витамини и микроелементи. 3.4.
Специфични етапи на производството, които трябва да бъдат осъществени в определения географски район Наименованието „Katsikaki Limnou“ може да се използва единствено и изключително за ярета, които са родени, отгледани и заклани в рамките на определения район.
Това включва обезкървяване, одиране и изкормване.
Козите, от които се раждат яретата, също са родени и отгледани в определения географски район. 3.5.
Специфични правила за рязане, настъргване, опаковане и др. на продукта, за който се отнася регистрираното наименование — 3.6.
Специфични правила за етикетиране на продукта, за който се отнася регистрираното наименование Като допълнение към изискванията за етикетиране, определени в националното законодателство и законодателството на ЕС, независимо от начина, по който месото „Katsikaki Limnou“ се предлага за продажба (цял труп, половин труп или разфасовки), то се обозначава със следния специален знак:
Знакът трябва да се придружава от кодов номер за идентифициране на животното и стопанството, от което произхожда кланичният труп, както и датата на клане.
Кодовият номер се състои от: — цифров код, съответстващ на стопанството, от което произхождат животните; — идентификационен код на живото животно, съответстващ на кланичния труп; — датата на клане.
Така например кланичен труп от стопанство с кодов номер EL8330**** и номер 002 на живото животно, заклано на 1.12.2020 г., ще бъде обозначен с единен код 8330****002-01/12/2020.